Počeli pregovori Srbije i SAD o izručenju
Takođe je najavljeno da će turističke i poslovne vize za gradjane Srbije koji putuju u Sjedinjene Države od danas važiti 10 godina
Ugovor SAD i Srbije o izručenju omogućiće da Peter Egner, državljanin SAD osumnjičen za ratne zločine tokom Drugog svetskog rata, bude procesuiran u Srbiji, izjavio je danas državni sekretar ministarstva pravde Slobodan Homen, nakon početka pregovora dve zemlja o unapređenju bilatetralarnog ugorova o izručenju koji je sklopljen još davne 1901-ve godine. Vlade Srbije i Sjedinjenih Američkih Država započele su danas u Beogradu pregovore o zaključenju novog ugovora o izručenju učinilaca najtežih krivičnih dela. Po oceni ambasadorke SAD Meri Vorlik pregovori predstavljaju primer uspešnih i sve dubljih odnosa dve zemlje, a novi ugovor treba da bude odgovor na sve moguće izazove sa kojima se dve zemlje mogu suočiti u borbi protiv kriminala: " Državni sekretar u Ministarstvu pravde Slobodan Homen, koji predvodi srpsku delegaciju u pregovorima, je ukazao na dobru saradnju dve zemlje u borbi protiv organizovanog kriminala–pre svega kroz velike akcije koje su zajednički sprovedene. Međutim, po rečima Homena, nije dovoljna saradnja u otkrivanju i hapšenju počinilaca krivičnih dela, nego da i svi oni budu izvedeni pred sud: " A na konferenciji za novinare u ambasadi SAD ambasadorka Meri Vorlik je najavila da će turističke i poslovne vize za gradjane Srbije koji putuju u Sjedinjene Države od danas važiti 10 godina, umesto tri na koliko su do sada izdavane. Ova odluka predstavlja prekretnicu u odnosima Srbije i SAD kao važan simbol sve dubljeg prijateljstva dveju zemalja, rekla Meri Vorlik i dodala da je 10 godina maksimalna dužina trajanja viza koja se može odobriti za neki zemlju. Ambasador Srbije u Vašingtonu Vladimir Petrović u izjavi za naš program takođe je naglasio da je odluka o produženju važnosti turističkih viza za građane Srbije pokazatelj napretka u odnosima dveju zemalja i znak da ne postoje bezbednosni izazovi kada je reč o putovanju građana Srbije u Sjedinjene Države. Ambasador Petrović podsetio je da je Srbija pre godinu dana aplicirala za program suspendovanja viza za svoje građane i da je ova odluka pozitivan korak u tom smeru, ocenivši da će za to biti potrebno još neko vreme, ali da ambasada Srbije u saradnji sa američkim Stejt Departrmentom i Sekretarijatom za unutrašnju bezbednost aktivno radi na ostvarenju tog cilja.